ABC จับมือ Ksher ขยายตลาด WeChat Pay เพิ่มร้านค้าพันธมิตร รับนักเที่ยวจีน
ABC จับมือ Ksher ขยายตลาด WeChat Pay เพิ่มร้านค้าพันธมิตร รับนักเที่ยวจีน
10 ก.พ. 2560

นายจิรภัทร วีรชยทองคำ รองกรรมการผู้จัดการ บริษัท แอสเซท ไบร์ท จำกัด (มหาชน) หรือ ABC กล่าวว่า หลังจากที่  ABC ได้มีการจับมือเซ็นสัญญาร่วมกับ Ksher และ WeChat Pay จากประเทศจีน โดยการทำ E-Payment ผ่านระบบ QR Code ที่มีผู้ใช้บริการมากกว่า 700 ล้านคน โดยในปีนี้ได้รับใบอนุญาตการดำเนินธุรกิจจากธนาคารแห่งประเทศไทย ในการทำธุรกิจ E-Payment ซึ่งทำให้บริษัทเติบโตไปได้อย่างรวดเร็วด้วยพันธมิตรที่แข็งแกร่งและมีเครือข่ายทั่วโลก
ทั้งนี้ มีการเปิดรับพาร์ทเนอร์อย่างต่อเนื่อง เพื่อการใช้จ่ายที่สะดวกและง่ายดาย ตอบสนองความต้องการสำหรับนักท่องเที่ยวชาวจีน  ซึ่งก็มีพาร์ทเนอร์ให้ความสนใจ และเข้าร่วมโครงการเพิ่มเติม อาทิ Siam Gems Group  ผู้ประกอบการร้านจิวเวลรี่และผู้ให้บริการด้านการท่องเที่ยวชั้นนำในประเทศไทย,MBK Hotel &amp; tourism โรงแรมในเครือระดับ 5 ดาวเช่น โรงแรมปทุมวัน ปริ๊นเซส และร้านอาหารสุดหรูใจกลางเมือง,สยามนิรมิต การแสดงโชว์ระดับ World Class,Let’s relax spa สปาสัญชาติไทย ที่เป็นที่นิยมในหมู่นักท่องเที่ยวชาวต่างชาติ และผู้รับบริการคนไทย และ Mezzo ร้านกาแฟคุณภาพระดับโลก เปิดให้บริการในประเทศไทยมากกว่า 90 สาขา
ปัจจุบัน บริษัทได้มีการให้บริการ WeChat Pay ในการชำระค่าสินค้า และบริการ สำหรับนักท่องเที่ยวชาวจีนที่มาท่องเที่ยวในประเทศไทย แล้วมากกว่า 500 ร้านค้า และในปีนี้คาดว่าจะมีจำนวนร้านค้าที่เข้าร่วมเพิ่มเป็น 10,000 ร้านค้าทั่วประเทศอีกด้วย ซึ่งจากการเติบโตของโลกออนไลน์รวมไปถึงนักท่องเที่ยวที่เข้ามาในประเทศไทยมากขึ้นทุกปี จะทำให้ธุรกิจ E-Payment เป็นอีกช่องทางหนึ่งที่สร้างรายได้ให้กับบริษัทฯเพิ่มขึ้นอย่างต่อเนื่องและมั่นคงแน่นอน